HSEQ Netværk » ARBEJDSMILJØEksperten A/S
Inspiration, erfaringsudveksling og faglig sparring er nøgleordene for et velfungerende netværk. Gennem interaktion med ligesindede vil vi bringe dig på forkant med udviklingen inden for dit fagområde.
ARBEJDSMILJØEksperten og Esbjerg Safety Consult faciliterer netværksgrupper inden for HSEQ eller på dansk; Arbejdsmiljø, sikkerhed, miljø og kvalitet. Grupperne tilbydes til ledere og nøglepersoner, som arbejder med disse områder.
Målet med netværksgrupperne er at tilbyde et attraktivt redskab til erfaringsudveksling og vidensdeling, som er økonomisk attraktivt for små og mellemstore virksomheder.
Hvorfor HSEQ Netværk?
Kravene i virksomhederne øges med skærpede krav fra kunder, myndigheder og certificerende organer. Det medfører, at dine faglige udfordringer udvikler sig konstant, og det stiller derfor krav til, at din viden hele tiden er opdateret. I en professionel erfagruppe vil du udvikle dig både fagligt og menneskeligt til glæde for både dig selv og din virksomhed. Alle deltagere er professionelle og vil have en baggrund svarende til din.
Rammerne for HSEQ Netværket:
Max. 20 deltagere i hver gruppe
Grupperne er sammensat, så der sikres en høj grad af uvildighed og integritet.
4 årlige møder hos ARBEJDSMILJØEksperten, Auktionsgade 3, 6700 Esbjerg - eller efter aftale hos de enkelte gruppemedlemmer.
Facilitator er Dorthe Petersen, Esbjerg Safety Consult
Der oprettes en lukket LinkedIn-gruppe for netværket
Gruppen fastsætter selv de temaer, der ønskes drøftet
Indlæg fra enten deltagere eller eksterne foredragsholdere som appetitvækker til dagens valgte tema.
Hvad kræver det af dig som deltager?
Netværkerne er et forpligtende fællesskab, hvor vi forventer engagerede, velforberedte og aktive deltagere.
Medlemsskab af HSEQ Netværket er kr. 6.500 ekskl. moms pr. år. Prisen er inklusiv forplejning ved møder og gælder for deltagelse i én netværksgruppe.